चीनयागु तधंगु पखा

ग्रेत वाल अफ चाइना वा चीनया तःधंगु पःखाः ऐतिहासिक उत्तरी चीनया सीमाय् पूर्व निसें पश्चिमतक्क दूगु छगू सामरिक दुर्ग श्रृङ्खला (फर्तिफिकेसन) ख। थ्व श्रृङ्खला चिनिया साम्राज्व चिनिया नगरतयेत उत्तरी हिंशात्मक मनुत नाप बचेयायेत दयेकूगु ख। थ्व पःखाः वा दुर्ग शृङ्खला थीती लोंह, अप्पा, चा, सिं, व मेमेगु वस्तु छ्यला दयेकातःगु ख। ७गु शताब्दी इपूइ हे आःया ग्रेत वाल दूगु थासय् थीथी थासय् पःखाः दयेकूगु इतिहास दु; थ्व पःखाःतयेत लिपा स्वाना तःधं, बल्लागु व संयुक्त यायेगु कुतलं आःया तःधंगु पःखाः दयावःगु ख। सिक्क नांजाःगु पःखाःया भाग २२०-२०६ ईपूइ सम्राट चिन शि हुआङया ईलय् निर्माण जुल। थ्व पःखाःया म्हो जक्क भाग ल्यं दनि। थ्व धुंका थ्व पःखाः ई-ईलय् हानं दयेकिगु, मर्मत यायेगु व बल्लाकेगु ज्या जुया हे च्वन। मिङ वंश कालय् आःया पःखाःया आपालं भाग दयेकूगु ख। थ्व पःखाःया मेमेगु ज्याय् सीमा निर्धारण नं छगू ख। थ्व पःखालं सिल्क रुतय् बनेज्या याइपिंके कर कायेगु, बनेज्या भिंकिगु व स्थानान्तरण नियन्त्रण यायेगु भूमिका नं म्हितु। नापं, ग्रेत वालया रक्षात्मक गुण वाच तावर, त्रुप बाराक, ग्यारिसन स्तेसन, मि व कुंया संकेत प्रणाली आदिं थुकियात परिवहन व रक्षात्मक निगुया हे मूलुखा नं दयेकल। लिधंसा स्वयादिसँ चीन